El Castell d'Alaquàs es plena d'història amb l'exposició de la ferreteria Beltrán
01/09/2014

# El Castell d'Alaquàs es plena d'història amb l'exposició de la ferreteria Beltrán

*   01/09/2014
*   [Imprimir](#)
*   Compartir
*    https://www.alaquas.org/documento.asp?id\_do=14546

[Compartir](https://www.addtoany.com/share#url=https%3A%2F%2Fwww.alaquas.org%2Fnoticia%2F14546%2F0&title=Ajuntament%20d%27Alaqu%C3%A0s.%20Premsa.El%20Castell%20d%27Alaqu%C3%A0s%20es%20plena%20d%27hist%C3%B2ria%20amb%20l%27exposici%C3%B3%20de%20la%20ferreteria%20Beltr%C3%A1n)[Facebook](/#facebook)[Twitter](/#twitter)[Email](/#email)[WordPress](/#wordpress)[WhatsApp](/#whatsapp)[Telegram](/#telegram)[blogger\_post](/#blogger_post)  
  

var a2a\_config = a2a\_config || {};a2a\_config.linkurl = "https://www.alaquas.org/noticia/14546/0";a2a\_config.onclick = 1;a2a\_config.locale = "es"; [![img](https://www.alaquas.org/ficheros/documentos/2014/2/14546/01092014img_4252_Form_4.jpg)](https://www.alaquas.org/ficheros/documentos/2014/2/14546/01092014img_4252_Form_10.jpg "<a href='https://www.alaquas.org/ficheros/documentos/2014/2/14546/01092014img_4252_Form_10.jpg' target=_blank><i class='fa fa-external-link' aria-hidden='true'></i>.El Castell d'Alaquàs es plena d'història amb l'exposició de la ferreteria Beltrán</a>")

La mostra inclou les antigues eines i instruments utilitzats en aquesta professió des de 100 anys fins a èpoques més recents

El mateix dia que Alaquàs va encetar les seues festes, l’exposició de la Ferreteria Beltrán va viure la seua inauguració a la sala La Torre del Castell d’Alaquàs. Amb motiu del seu centenari, la família que regenta el negoci ha compartit amb tots els veïns i veïnes els materials i les eines de ferreteria que ha conservat durant els cents últims anys. L’Alcaldessa d’Alaquàs, Elvira García Campos, va estar present en aquesta inauguració, acompanyant tots els seus familiars. També va estar present el President de l’Associació de Comerciants d’Alaquàs CAdA, Salvador Ballesteros, entitat a la qual pertany aquest comerç des dels seus inicis. Precisament, Dolors Beltrán és la vicepresidenta de l’organització.

L’exposició romandrà oberta al públic durant dos mesos i es clausurarà el 31 d'octubre. Els familiars que van assistir a l’acte el passat 29 d’agost al Castell van destacar que la mostra posseïa un fil conductor que recorria la història de la ferreteria des de que començara la seua activitat en 1914. A més, els instruments i les ferramentes exposades estaven acompanyades de fotografies personals de la família Beltrán dels anys corresponents.